Matthew Harvey Clark

Matthew Harvey Clark (født 15. juli 1937 i Waterford i delstaten New York i USA, død 22. januar 2023 i  Rochester) var en amerikansk katolsk prelat og emeritert biskop av Rochester i New York.


== Liv og virke ==


=== Bakgrunn ===
Matthew Clark ble født i Waterford tett ved Troy i delstaten New York, til Matthew og Grace (født Bills) Clark. Han gikk på Catholic Central High School i Troy, Holy Cross College i Worcester i Massachusetts, før han begynte på Mater Christi Seminary i Albany i New York.Clark gikk også på St. Bernard's Seminary i Rochester i New York. Han studerte så i Roma som alumne på Pontifical North American College og Det pavelige universitet Gregoriana.


=== Prest ===
Matthew Harvey Clark ble ordinert til prest for bispedømmet Albany den 19. desember 1962. Han virket som lærer, sogneprest, visekansler og direktørr for det prestelige personell i Albany, og fokk lisensiater fra Gregoriana i liturgi (1963) og kirkerett (1966). Årene 1972-79 var han spiritualis ved North American College.


=== Biskop ===
Pave Johannes Paul II utnevnte ham til biskop av Rochester den 23. april 1979. Paven bispeviet ham personlig den 27. mai samme år; medkonsekratorer var Duraisamy Simon Lourdusamy, sekretær for Kongregasjonen for folkenes evangelisering, og Eduardo Martínez Somalo, sostituto i Statssekretariatet. Innsettelsen i bispedømmet Rochester fant sted 26. juni samme år.
Han skulle lede bispedømmet i 33 år. Han ble den biiskop som ordinerte dets første permanente diakoner. Han utviklet til et godt forhold til jødene i bispedømmet. Han dro sammen med byens rabbiner Alan Katz til Israel og Roma, og introduserte Katz til pave Benedikt XVI. «Mange av oss i det jødiske samfunn pleide å kalle han 'vår biskop'», sa Katz.I 1998 instruerte Vatikanet ham om å ekskommunisere en prest som blant annet lot lekfolk forrette sakramenter som krever prestevielse; presten fikk sin menighetsassistent Mary Ramerman til å delta ved alteret under messen i prestelignende gevandter. Presten, James Callan, hadde også velsignet homoseksuelle parforhold, og invitert ikke-katolikker til å motta nattverden. Saken fikk stor oppmerksomhet, og overraskelse fra noe hold som fremholdt biskopen selv var kjent som utpreget liberal. Pave Benedikt XVI innvilget hans alderbetingede avskjedsøknad den 21. september 2012.
Clark døde den 22. januar 2023 i Sisters of St. Josephs moderhus i Rochester i en alder av 85 år.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Biskop Matthew Harvey Clark (1937-2023) *1979


== Referanser ==